cyanic-selkie/wikianc huggingface dataset:
Kwantumberekening
Kommunikasie
Kwantumkriptografie het die potensiaal om sommige van die funksies van publiekesleutelkriptografie oor te neem. Kwantumgebaseerde kriptografiesestelsels kan dus in die toekoms meer sekuriteit bied as tradisionele protokolle teen kwantumkuberkrakery.
Algoritmes
Kwantumalgoritmes kan rofweg gekategoriseer word volgens die graad van versnelling wat hulle bo ooreenstemmende klassieke algoritmes bied.
Kwantumalgoritmes wat meer as 'n polinoomversnelling bied in vergelyking met die bekendste klassieke algoritmes sluit Shor se algoritme vir syferfaktorisering en die verwante kwantumalgoritmes vir die berekening van diskrete logaritmes in. Hierdie algoritmes maak staat op die kwantum Fouriertransformasie. Alhoewel daar geen formele bewys bestaan dat daar nie ewe vinnige klassieke algoritmes miskien ontdek kan word nie, word die moontlikheid as onwaarskynlik beskou.
Ander probleme, soos die nabootsing van kwantumprosesse in chemie en vastetoestand-fisika, die benadering van sekere Jones-polinome, en die algoritme vir stelsels van lineêre vergelykings het klaarblyklik kwantumalgoritmes wat versnellings bo polinomies bied en ook BQP-volledig is. Omdat hierdie probleme BQP-volledig is, beteken dit dat indien 'n ewe vinnige klassieke algoritme sou bestaan, dit sal impliseer dat geen kwantumalgoritme 'n versnelling beter as polinomies kan bied nie. Dit word insgelyk as onwaarskynlik geag.
Sommige kwantumalgoritmes, soos Grover se algoritme en die vir amplitudeversterking, bied polinomiese versnellings in vergelyking met die ooreenstemmende klassieke algoritmes. Alhoewel hierdie algoritmes slegs 'n beskeie kwadratiese versnelling kan gee, het hulle etlike toepassings en bied dus versnellings vir 'n wye reeks probleme.
Brokeback Mountain
Brokeback Mountain het goeie resensies gekry en was ’n kommersiële sukses. Dit het verskeie pryse gewen, onder meer die Goue Leeu op die Venesiese Rolprentfees en ’n paar Golden Globes. Dit is vir agt Oscars benoem, die meeste op die 78ste Oscar-toekenningsaand, en het drie gewen.
Kwantumberekening
Soekprobleme
'n Alombekende voorbeeld van 'n berekeningsprobleem waar 'n polinomiese kwantumversnelling moontlik is, is die probleem van 'n ongestruktureerde soektog, waar 'n sekere gespesifiseerde item in 'n databasis van n items gevind moet word. Die probleem kan deur Grover se algoritme opgelos word met slegs rondom O(\sqrt{n}) navrae aan die databasis. Dit is kwadraties minder navrae as die tipiese \Omega(n) navrae wat klassieke algoritmes benodig om die probleem op die los. In hierdie geval is die voordeel bo klassieke rekenaars nie net bewysbaar nie, maar inderdaad ook optimaal: daar kan bewys word dat Grover se algoritme die maksimum moontlike waarskynlikheid gee om die gegewe element vir enige aantal orakelnavrae te vind.
Nabootsing van kwantumsisteme
In die velde van chemie en nanotegnologie benodig mens 'n goeie idee van sekere kwantumstelsels. Dit is egter onmoontlik om sulke stelsels op 'n doeltreffende manier met klassieke rekenaars na te boots. Om hierdie rede word daar gedink dat kwantumnabootsing een van die belangrikste toepassings van kwantumberekening sal wees. Kwantumnabootsing kan ook gebruik word om die gedrag van atome en deeltjies onder ongewone toestande na te boots, soos, byvoorbeeld, in die geval van prosesse binne-in 'n deeltjieversneller.
Ben Wright (Engelse akteur)
Ben Wright (5 Mei 1915 – 2 Julie 1989) was 'n Engelse akteur. Hy was bekend vir sy rolle in die rolprente 101 Dalmatians (1961), The Sound of Music (1965), The Jungle Book (1967), en The Little Mermaid (1989).
Brokeback Mountain
Storielyn
In 1963 word Ennis Del Mar (Heath Ledger) en Jack Twist (Jake Gyllenhaal) deur Joe Aguirre (Randy Quaid) gehuur om sy skape in die somer in die Wyoming-berge op te pas. Nadat hulle ’n aand lank kwaai gedrink het, soek Jack seksuele toenadering by Ennis – dié is eers onwillig, maar reageer eindelik daarop. Hoewel hy Jack verseker dit was ’n eenmalige gebeurtenis, ontwikkel ’n emosionele en seksuele verhouding tussen hulle. Kort nadat hulle gehoor het hul somer saam is kortgeknip, baklei hulle en die bloed loop.
Iljinka (Wolodarski-rajon)
Iljinka (Russies: Ильинка) is 'n klein dorpie in Astrachan-oblast, Rusland. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Demografie
Volgens Sensus 2010 was daar 37 inwoners op Iljinka. Etniese Russe vorm die meerderheid van die dorpie se bevolking.
Brokeback Mountain
Storielyn
Nadat hul weë geskei het, trou Ennis met sy verloofde, Alma Beers (Michelle Williams) en het twee dogters by haar. Jack keer die volgende somer terug, maar Aguirre, wat Jack en Ennis op die berg gesien het, huur hom nie weer nie.
Kwantumberekening
Nabootsing van kwantumsisteme
Kwantumnabootsings kan moontlik gebruik word om die weë van deeltjies in samestelling in die tweespleeteksperiment te voorspel.
Brokeback Mountain
Storielyn
Jack trek na Texas, waar hy Lureen Newsome (Anne Hathaway) ontmoet. Hy trou met haar en het ’n seun by haar. Ná vier jaar besoek Jack vir Ennis. Toe hulle mekaar sien, soen hulle passievol en Alma sien dit per ongeluk. Jack roer die onderwerp aan van ’n lewe saam op ’n klein plaas, maar Ennis, by wie ’n beeld uit sy kinderdae spook van ’n man wat gemartel en vermoor is omdat vermoed is hy was homoseksueel, weier. Hy wil ook nie sy gesin verlaat nie. Ennis en Jack ontmoet mekaar daarna vir ongereelde hengeluitstappies.
Albei huwelike gaan agteruit. Lureen wil hê Jack moet saam met haar en haar pa werk, en Alma en Ennis skei in 1975. Toe Jack hoor Ennis is geskei, ry hy na Wyoming. Hy stel weer voor dat hulle saam bly, maar Ennis wil nie wegtrek van sy kinders nie. Jack vind troos by manlike prostitute in Mexiko. Ennis sien sy gesin gereeld, totdat Alma hom eindelik konfronteer oor sy ware verhouding met Jack. Dit loop uit op ’n gewelddadige argument en Ennis verbreek bande met haar. Hy ontmoet ’n kelnerin en het ’n kort verhouding met haar.
Kwantumberekening
Nabootsing van kwantumsisteme
Rondom 2% van die energie wat jaarliks globaal gebruik word, word in die proses van stikstofvaslegging gebruik wanneer ammoniak vir die Haber-proses gemaak word, wat vir die produksie van kunsmis gebruik word. Kwantumnabootsings kan help om hierdie proses beter te verstaan en sodoende die energiedoeltreffendheid van die produksieproses verbeter.
Masjienleer
Aangesien kwantumrekenaars tot take in staat is wat geen klassieke rekenaars ooit effektief kan uitvoer nie, en aangesien kwantumberekening fundamenteel lineêr algebraïes is, word daar geglo dat kwantumalgoritmes ontwikkel kan word wat sekere masjienleertake potensieel kan versnel.
Brokeback Mountain
Storielyn
Jack en Lureen ontmoet ’n ander paartjie, Randall en Lashawn Malone, en raak met hulle bevriend. Daar word op gesinspeel dat Jack en Randall ’n affair agter hul vroue se rug begin.
Aan die einde van ’n hengeluitstappie met Jack, probeer Ennis hul volgende ontmoeting uitstel. Jack is gefrustreerd en woedend, en Ennis blameer hom vir sy eie botsende aksies.
Kwantumberekening
Uitdagings
Daar is 'n redelike aantal tegniese uitdagings wanneer dit kom by die daadwerklike fabrikasie van 'n grootskaalse kwantumrekenaar. Fisikus David DiVincenzo verskaf die volgende vereistes waaraan 'n praktiese kwantumrekenaar moet voldoen: Die verkryging van fisiese hardeware vir kwantumrekenaars is ook baie moeilik. Supergeleidende kwantumrekenaars soos dié wat Google en IBM aan werk benodig helium-3, 'n kernfisiese neweproduk, en spesiale supergeleidende kabels wat slegs deur die Japannese maatskappy Coax Co gemaak word.
Die beheer van multikwabisstelsels vereis die voortbrenging en koördinering van baie elektriese seine met streng en deterministiese tydsberekeningsresolusies. Dit is 'n uitdaging om hierdie stelsels skaalbaar te maak om sodoende 'n groter aantal kwabisse te kan beheer.
Brokeback Mountain
Storielyn
’n Ruk later kry Ennis ’n poskaart wat hy vir Jack gestuur het, terug met ’n stempel "oorlede" daarop. Hy bel Lureen, wat sê Jack het in ’n ongeluk gesterf toe ’n band wat hy omgeruil het, ontplof het. Terwyl hy luister, verbeel Ennis hom dat Jack deur ’n bende aangeval word. Jack se lot word "met opset dubbelsinnig" gelos. Lureen vertel Ennis dat Jack sy as op Brokeback Mountain gestrooi wou hê, maar sy weet nie waar dit is nie.
Kwantumberekening
Dekoherensie
Een van die grootste uitdagings in die fabrisering van kwantumrekenaars is die beheer of verwydering van kwantumdekoherensie. Om dit reg te kry, moet die sisteem van sy omgewing geïsoleer word, aangesien interaksies met die eksterne wêreld die stelsel dekoherensie laat ondergaan. Daar is ook ander oorsake van dekoherensie. Voorbeelde in fisiese sisteme sluit kwantumhekke en vibrasies van die rooster in ioonvalle in. Dekoherensie is onomkeerbaar aangesien dit nie unitêr is nie, en dit is gewoonlik iets wat baie goed beheer moet word, en in meeste gevalle, vermy moet word. Tans eis sommige kwantumrekenaars dat hul kwabisse tot 20 millikelvin afgekoel word om erge dekoherensie te voorkom. ’n 2020-studie voer aan dat ioniserende straling soos kosmiese strale nietemin sekere sisteme binne millisekondes dekoherensie kan laat ondergaan.
Brokeback Mountain
Storielyn
duimnael|160px|[[Ang Lee, die regisseur.]] Ennis gaan ontmoet Jack se ouers en bied aan om sy as na die berg te neem. Die pa wys die aanbod van die hand omdat hy wil hê dit moet eerder by die res van die familie begrawe word. Ennis word toegelaat om Jack se slaapkamer uit sy kinderdae te sien en kry die bloedbevlekte hemp wat hy gedink het hy op Brokeback Mountain verloor het. Hy besef Jack het dit ná hul geveg op die berg saam met sy eie bloedbevlekte hemp gehou. Ennis hou dit teen sy gesig en huil. Jack se ma laat hom toe om die hemde te hou.
Kwantumberekening
Dekoherensie
Gevolglik kan berekeningstake wat baie lank vat sommige kwantumalgoritmes onprakties maak, aangesien enige poging om die toestande van kwabisse vir 'n lang genoeg tyd te handhaaf met die samestellings sal inmeng.
Brokeback Mountain
Loketsukses
Brokeback Mountain het sowat $14 miljoen gekos om te vervaardig, uitsluitend sy beweerde advertensiebegroting van $5 miljoen. Die prent het op 9 Desember 2005 ’n beperkte uitreiking gehad in New York, Los Angeles en San Francisco, en het in sy eerste naweek $547 425 in vyf teaters verdien.
Kwantumberekening
Skeptisisme
Sommige navorsers is skepties dat dit ooit moontlik sal wees om skaalbare kwantumrekenaars te fabriseer. Die skeptisisme draai dikwels om die kwessie van die handhawing van grootskaalse koherensie in sulke rekenaars.
Brokeback Mountain
Loketsukses
Oor die Kersnaweek het die prent die meeste geld per teater verdien en was dit ’n lokettreffer nie net in stedelike gebiede nie, maar ook in voorstedelike teaters naby Portland, Houston, Chicago, Dallas, Denver en Atlanta. Op 6 Januarie 2006 is dit in 483 Noord-Amerikaanse teaters uitgereik, op 13 Januarie in byna 700 teaters, op 20 Januarie in 1 194 teaters, op 27 Januarie in 1 652 teaters en op 3 Februarie in 2 089 teaters.
Kwantumberekening
Skeptisisme
Bill Unruh betwyfel die praktikaliteit van kwantumrekenaars in 'n 1994 artikel. Paul Davies voer aan dat die bestaan van 'n rekenaar met tot so min as 400 kwabisse in konflik sou wees met die perk op kosmologiese inligting wat die holografiese beginsel impliseer.
Brokeback Mountain
Loketsukses
Brokeback Mountain is 133 dae lank vertoon en het $83 043 761 in Noord-Amerika en $95 018 998 in ander lande gemaak. Dit het die meeste geld van al Focus Features se prente gemaak, die vyfde meeste van alle westerns sedert 1979 en die agtste meeste van alle romantiese flieks sedert 1980.
Kwantumberekening
Kandidate vir daadwerklike implementerings
In die strewe na die fisieke implementering van 'n kwantumrekenaar word baie verskillende kandidate ondersoek. Die sluit in:
Sandton, Limpopo
Sandton is 'n klein landelike nedersetting in die suidooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer.
Die plek is heel waarskynlik na Sandton in Gauteng genoem.
Brokeback Mountain
Loketsukses
Dit was in Londen drie weke lank die no. 1-fliek, volgens die tydskrif Time Out London. In die eerste drie maande van 2006 is dit ook in baie ander lande, onder meer Suid-Afrika, uitgereik.
Pryse
Brokeback Mountain het 71 pryse gewen en is vir nog 52 benoem. Dit het onder meer drie Oscars gewen (vir beste regisseur, beste aangepaste draaiboek en beste musiek), asook vier Golden Globes (vir beste dramaprent, beste regisseur, beste liedjie en beste draaiboek) en vier Baftas (vir beste prent, beste regisseur, beste aangepaste draaiboek en beste manlike byspeler: Jake Gyllenhaal). Dit is op Thebacklot.com deur lesers aangewys as die topfliek oor homoseksuele verhoudings.
Van die pryse wat Brokeback Mountain gewen het, benewens dié in die kassie regs, is:
Mia Hansen-Løve
Mia Hansen-Løve (gebore 5 Februarie 1981) is 'n Franse regisseuse, skryfster, en aktrise. Sy is bekend vir haar rolle in die rolprente All Is Forgiven (2007), Father of My Children (2009), Goodbye First Love (2011), en Things to Come (2016).
Suregada zanzibariensis
Die sandkanariebessie (Suregada zanzibariensis) is 'n boom wat tot 10 m groot word. Die boom is inheems in Angola, Kenia, KwaZulu-Natal, Madagaskar, Mosambiek, Somalië, Tanzanië en Zimbabwe.
Debbie Turner
Debbie Turner (gebore 5 September 1956) is 'n Amerikaanse aktrise. Sy is bekend vir haar rolle in die rolprente The Sound of Music (1965) en North Dallas Forty (1979), en in die televisiereekse The Ed Sullivan Show (1948) en After They Were Famous (1999).
Suregada zanzibariensis
Die boom se FSA-nommer is 340. .
Emil Rameau
Emil Rameau (13 Augustus 1878 – 9 September 1957) was 'n Duitse akteur en skrywer. Hy was bekend vir sy rolle in die rolprente Colomba (1918), Der Ring der drei Wünsche (1918), The Eyes of the Mummy (1918), en Gaslight (1944).
Bertie Wright
Bertie Wright (6 Februarie 1871 – 7 Maart 1960) was 'n Engelse akteur. Hy was bekend vir sy rolle in die rolprente A Little Bit of Fluff (1919), General John Regan (1921), A Sailor Tramp (1922), en Young Lochinvar (1923).
Ontvoering
In die strafreg is ontvoering die onwettige ontvoering, vervoer en inperking van 'n persoon teen hul wil. Ontvoering word tipies maar nie noodwendig deur gebruik van geweld of vrees bewerkstellig nie; dit wil sê, dit behels ook gewoonlik dreigement/aanranding maar dit is steeds ontvoering sonder daardie bykomende elemente, of as 'n persoon gelok word om die voertuig gewillig te betree.
Ontvoering kan gedoen word om losprys te eis in ruil vir die vrylating van die slagoffer, of vir ander onwettige doeleindes. Ontvoering kan gepaard gaan met liggaamlike besering wat die misdaad verhef tot ontvoering met verswarende omstandighede.
Ontvoering van 'n kind staan bekend as kinderontvoering, wat 'n aparte wetlike kategorie is.
Lachenalia canaliculata
Lachenalia canaliculata is 'n meerjarige blomdraende plant en geofiet en is deel van die fynbos en Sukkulente Karoo. Die spesie is endemies aan die Noord-Kaap en die Wes-Kaap en kom op die Bokkeveld-eskarp, vanaf Nieuwoudtville tot by Carnarvon asook die Roggeveld-eskarp en Uniondale voor. Die plant is eers in 2012 beskryf.
Jack Griffo
Jack Griffo (gebore 11 Desember 1996) is 'n Amerikaanse akteur. Hy is bekend vir sy rolle in die rolprent Those Left Behind (2017) en in die televisiereekse NCIS: Los Angeles (2009), The Thundermans (2013), en Alexa & Katie (2018).
Ashley Liao
Ashley Liao (gebore 21 Oktober 2001) is 'n Amerikaanse aktrise. Sy is bekend vir haar rolle in die rolprent Jessica Darling's It List (2016) en in die televisiereekse Fresh Off the Boat (2015), The Kicks (2015), en Fuller House (2016).
Florence Turner
Florence Turner (6 Januarie 1885 – 28 Augustus 1946) was 'n Amerikaanse aktrise, vervaardiger, en skryfster. Sy was bekend vir haar rolle in die rolprente Far from the Madding Crowd (1915), A Welsh Singer (1915), East Is East (1916), en Passion Fruit (1921).
Orchards, Johannesburg
Orchards is ’n klein voorstad in die noordooste van Johannesburg, noord van Norwood, wes van Orange Grove en Sydenham, suid van Cheltondale en The Gardens, en oos van Oaklands.
Orchards is ’n goed gevestigde voorstad met groot straatblokke, boomryke strate en groot, tydlose wonings, waarvan baie gerestoureer of onderverdeel in woonstelle is. Die NG gemeente Johannesburg-Noord, gestig in 1942, se kerkgebou is geleë by Orchardsweg 18. Dié gemeente staan sedert 2011 bekend as die NG gemeente Andrew Murray en is Afrikaans sowel as Engels. Die sanger Gé Korsten se vader was die bouaannemer van die gebou en sy skoonvader, ds. Attie Burger het hom en sy bruid, Elna, op 5 Januarie 1952 in die kerk in die huwelik bevestig.
Die Laerskool Dirkie Uys is in 1928 in Orchards gestig en was tot 1995 die enigste Afrikaansmediumskool in die omgewing. In daardie jaar het dit oorgeskakel na 'n parallelmediummodel, maar in 2000 Engelsmedium geword toe die naam na Orchards Primary School verander is.
Luke Grimes
Luke Grimes (gebore 21 Januarie 1984) is 'n Amerikaanse akteur. Hy is bekend vir sy rolle in die rolprente American Sniper (2014), The Magnificent Seven (2016), en Shangri-La Suite (2016), en in die televisiereeks Yellowstone (2018).
Mary Hollis Inboden
Mary Hollis Inboden (gebore 1986) is 'n Amerikaanse aktrise en skryfster. Sy is bekend vir haar rolle in die televisiereekse Boss (2011), The Chicago Code (2011), The Real O'Neals (2016), en American Princess (2018).
Haliclona phillipensis
Haliclona phillipensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1895 deur Dendy.
Haliclona petrocalyx
Haliclona petrocalyx is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1924 deur Dendy.
Maidel Turner
Maidel Turner (12 Mei 1888 – 12 April 1953) was 'n Amerikaanse aktrise. Sy was bekend vir haar rolle in die rolprente The Boy Friend (1926), Mutiny Ahead (1935), State of the Union (1948), en Here Comes the Groom (1951).
Olinka Hardiman
Olinka Hardiman (gebore 16 Januarie 1960) is 'n Franse aktrise. Sy is bekend vir haar rolle in die rolprente Emmanuelle Goes to Cannes (1980), Prison très spéciale pour femmes (1982), Mobile Home Girls (1985), en Voyage au bout du vice (1986).
Klas 10-stoomlokomotief
Die Klas 10 is 'n tipe stoomlokomotief wat deur die Suid-Afrikaanse Spoorweë in die vorige eeu gebruik is.
in 1904 het die Sentraal-Suid-Afrikaanse Spoorweë vyftien Klas 10 stoomlokomotiewe met 'n 4-6-2 "Pacific"-tipe wieluitleg in diens geplaas. In 1912, toe hulle opgeneem is in die Suid-Afrikaanse Spoorweë, is hulle hernommer maar het hul Klas 10 klassifikasie behou.
Lachenalia capensis
Lachenalia capensis is 'n meerjarige blomdraende plant en geofiet en is deel van die fynbos. Die spesie is endemies aan die Wes-Kaap en kom op die Kaapse Skiereiland voor. Dit het 'n voorkomsgebied van slegs 178 km2 waar daar agt tot tien subpopulasies is. Die spesie het habitat afgestaan aan stedelike ontwikkeling en indringerplante. Stedelike ontwikkeling is veral 'n bedreiging by Simonstad en Houtbaai terwyl indringerplante veral by Smitswinkelbaai en Red Hill 'n bedreiging is.
Terblanche
Terblanche is 'n Afrikaanse van en kan na die volgende mense verwys:
Cowley Wright
Cowley Wright (6 Oktober 1889 – 18 Januarie 1923) was 'n Engelse akteur. Hy was bekend vir sy rolle in die rolprente The Rocks of Valpre (1919), The Channings (1920), Ernest Maltravers (1920), en Sybil (1921).
Teenpous Innocentius III
Innocentius III gebore Lando van Sezze was die vierde en laaste teenpous teen Pous Alexander III.
Biografie
Lando van Sezze was vermoedelik afkomstig uit Duitse adel. Teenpous Victor IV stel hom in 1178 aan as kardinaal-diaken van S. Angelo in Pescheria. In 1178 onderwerp Teenpous Callixtus III hom aan pous Alexander III. Alexander se teenstanders was nie daarmee tevrede nie en kies Lando as pous. Hy neem die naam Innocentius III aan en neem sy residensie in Palumbara. Hy het egter weinig politieke steun. Vorige teenpouse teen Alexander III het die steun van keiser Frederik I Barbarossa gehad, maar na die verdrag van Venesië in 1177 het die keiser hom met Alexander versoen en sy steun aan die teenpouse onttrek.
In 1180 het Alexander daarin geslaag om 'n paar ondersteuners van Innocentius om te koop en hulle het hom verraai. Alexander het Innocentius gevange geneem en hom lewenslank in die klooster La Cava in Tirrenne gevange gehou. Uiteindelik het die teenstanders van pous Alexander III genoeg gehad en hulle het geen verdere teenpouse benoem nie.
April Matson
April Matson (gebore 13 Maart 1981) is 'n Amerikaanse aktrise, regisseuse, en skryfster.
Ernst Schulze (Chemikus)
Ernst Schulze (31 Julie 1840, Bovenden naby Göttingen – 15 Junie 1912 in Zürich) was 'n baanbrekende Duitse biochemikus wat onder andere 'n aantal aminosure ontdek het.
Lewe
Schulze se oupa was die filosoof en hofraadslid Gottlob Ernst Schulze, en sy vader het 'n hoë amp beklee in die dorp waar hy gebore is: Bovenden naby Göttingen. Na sy skoolloopbaan, het Schulze chemie aan die Universiteit van Göttingen gestudeer. Onder sy professore was Friedrich Wöhler en Heinrich Limpricht. Hy het sy finale semester in Heidelberg afgelê, waar sy studies onder Robert Wilhelm Bunsen afgelê het. Schulze het toe na Jena gereis, waar hy sy doktorale studies as die assistent van Karl Gotthelf Lehmann en later Lehmann se opvolger, Anton Geuther, voltooi het. Hy het sy doktorsgraad in 1867 verwerf. Hy het sy wetenskaplike loopbaan in Jena begin, en toe 'n posisie op die proefplaas te Weende naby Göttingen gekry, waar hy onder Wilhelm Henneberg, gewerk het, totdat hy in 1871 'n posisie aangeneem het om 'n soortgelyke proefplaas in Darmstadt te lei. Een jaar later is Schulze aangestel as professor vir landbouchemie by die nuwe landbou en bosbou skool van die Zürich politegnikum, waar sy toekomstige skoonpa Adolf Kraemer reeds aangestel was as een van die eerste leiers van die skool.
Tydens sy vier dekades in Zürich, het Schulze gekonsentreer op 'n verskeidenheid van fitochemiese studies, waartydens hy en sy doktorale studente die aminosure Glutamien, Fenielalanien en Arginien ontdek het, sowel as baie ander organiese verbindings. Schulze het ook klem gelê op navorsing oor die belang van die aminosure Asparagien en Glutamien in die proteïenmetabolisme van plante. Hy was ook 'n baanbreker in die navorsing van lesitien, cholesterol en phytosterolen in plante. Aan die einde van sy tyd in Zürich, het Schulze navorsing oor die rol van proteïene in die selmembrane van plante gelei. Hierdie sistematiese navorsing in plantchemie het Schulze een van die pioniers van die nuwe wetenskap van biochemie gemaak, wat op daardie stadium nog "fisiologiese chemie" genoem was.
In die middel van die 1880's, is Schulze bekroon met die Liebig-Medalje in silwer, en in 1907 het hy 'n prys gewen van die Koninklike Geselskap van Wetenskappe in Göttingen. In 1910, in erkenning van sy lewenswerk, het die Universiteit van Heidelberg aan hom 'n eredoktorsgraad in die Medisyne toegeken.
Hugh E. Wright
Hugh E. Wright (13 April 1879 – 12 Februarie 1940) was 'n Engelse akteur en skrywer. Hy was bekend vir sy rolle in die rolprente Carry On (1919), The Old Curiosity Shop (1921), Squibs (1921), en The Silver King (1929).
Lachenalia cernua
Lachenalia cernua is 'n meerjarige blomdraende plant en geofiet en is deel van die fynbos. Die spesie is endemies aan die Wes-Kaap en kom in die berge vanaf Worcester tot by Jonkershoek en ook op die Kaapse Skiereiland voor. Die spesie kom meestal op die oostelike, laer hellings voor - soms in gedeeltelike skaduryke plekke.
Lurene Tuttle
Lurene Tuttle (29 Augustus 1907 – 28 Mei 1986) was 'n Amerikaanse aktrise. Sy was bekend vir haar rolle in die rolprente Macbeth (1948), Ma Barker's Killer Brood (1960), en Psycho (1960), en in die televisiereeks Julia (1968).
George Thomas Moore
George Thomas Moore (1871-1956) was 'n Amerikaanse plantkundige, wat gespesialiseer het in fikologie, die studie van alge. Moore was die direkteur van die botaniese tuin van Missouri in St. Louis, Missouri van 1912 tot 1953.
Moore is gebore op 23 Februarie 1871 in Indianapolis, Indiana. Hy het in 1894 terselfdertyd 'n Baccalaureus scientiae graad van Wabash College in sy tuisstaat, en 'n Baccalaureus artium in 1895 van die Harvard-universiteit behaal. Daarna het hy in 1896 'n Meestersgraad in Kunste by die Harvard-universiteit behaal, en uiteindelik in 1900 'n Ph.D. Moore het na die Botaniese Tuin van Missouri gegaan nadat hy twee jaar lank as hoof van die Departement Plantkunde by Dartmouth College, en vir 'n geruime tyd as hoof van die Laboratorium vir Plantpatologie by die Verenigde State se Departement van Landbou, gewerk het. Hy was ook die hoof van die Marine Biologiese Laboratorium in Woods Hole, Massachusetts. Hy het ook vanaf 1921-1923 op die raad van trustees vir Wetenskapdiens, nou bekend as Vereniging vir Wetenskap en die Publiek, gedien.
Haliclona primitiva
Haliclona primitiva is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1902 deur Lundbeck.
Pepyn van Vermandois
Pepyn II (Pépin; gebore omstreeks 817; sterf ná 850) was die Graaf van Vermandois, heer van Senlis, Péronne, en Saint Quentin. Hy was die seun van Koning Bernard van Italië ('n kleinseun van Karel die Grote) en sy Koningin, Cunigunda van Laon. Na die dood van Keiser Lodewyk die Vrome het hy Keiser Lothar ondersteun, ten spyte daarvan dat hy getrouheid gesweer het aan Karel II die Kale.
Die identiteit van Pepyn se vrou is onbekend; maar hulle kinders was:
Sophie Hardy
Sophie Hardy (gebore 4 Oktober 1944) is 'n Franse aktrise. Sy is bekend vir haar rolle in die rolprente Pitong gabi sa Paris (1961), Jeff Gordon, Secret Agent (1963), Cartes sur table (1966), en Taste of Excitement (1969).
Rishi Sunak
Rishi Sunak (/ˈrɪʃiːˈsuːnæk/; gebore 12 Mei 1980) is 'n Britse Konserwatiewe politikus. Hy is sedert 25 Oktober 2022 Eerste minister van die Verenigde Koninkryk en 'n Lid van die Laerhuis vir die Richmond (Noord-Yorkshire) kiesafdeling sedert 2015. Hy het van 2020 tot 2022 gedien het as Minister van Finansies, nadat hy voorheen van 2019 tot 2020 as hoofsekretaris van die tesourie gedien het. As lid van die Konserwatiewe Party was hy sedert 2015 die parlementslid (LP) vir Richmond (Yorks). Nadat Boris Johnson sy bedanking in Julie 2022 aangekondig het, het Sunak 'n onsuksesvolle poging aangewend om partyleier te word. Hy het nog 'n poging aangewend ná die bedanking van Liz Truss in Oktober 2022. Hierdie keer was hy suksesvol.
Gebore in Southampton met Punjabi's-ouers wat in die Indiese diaspora in Suidoos-Afrika grootgeword het - sy vader is in Kenia gebore en sy moeder in Tanganjika (tans Tanzanië). Sunak is by Winchester Kolleage opgelei. Hy het daarna filosofie, politiek en ekonomie aan Lincoln Kollege, Oxford, studeer en later 'n Meestersgraad in Besigheidsadministrasie aan Stanford-universiteit as Fulbright-beurshouer verwerf. Terwyl hy by Stanford studeer het, het hy sy toekomstige vrou Akshata Murty ontmoet, die dogter van N. R. Narayana Murthy, die Indiese miljardêr-sakeman wat Infosys gestig het. Sunak en Murthy is die 222ste rykste mense in Brittanje, met 'n gesamentlike fortuin van £730m in 2022. Nadat hy gegradueer het, het hy vir Goldman Sachs gewerk en later as 'n vennoot by die verskansingsfondsfirmas The Children's Investment Fund Management en Theleme Partners.
Hy is tydens die algemene verkiesing van 2015 vir Richmond verkies en het in Theresa May se tweede regering gedien as parlementêre vise-sekretaris van plaaslike regering. Hy het drie keer ten gunste van May se Brexit-onttrekkingsooreenkoms gestem. Nadat May bedank het, was Sunak 'n ondersteuner van Boris Johnson se veldtog om konserwatiewe leier te word. Nadat Johnson verkies is en as premier aangestel is, het hy Sunak as hoofsekretaris van die tesourie aangestel. Sunak het Sajid Javid as Minister van die Finansies vervang ná sy bedanking in Februarie 2020.
As Minister van die Finansies was Sunak prominent in die regering se finansiële reaksie op die Covid-19-pandemie en die ekonomiese impak daarvan, insluitend die verlof- en Eat Out to Help Out-skemas. Te midde van die Partygate-skandaal het hy die eerste Minister van Finansies in die Britse geskiedenis geword wat 'n sanksie gekry het vir die oortreding van die wet terwyl hy in sy amp was, nadat hy 'n vaste boetekennisgewing uitgereik is vir die oortreding van Covid-19-regulasies tydens inperkings. Hy het op 5 Julie 2022 as Minister van die Finansies bedank, met verwysing na die ekonomiese beleidsverskille tussen homself en Johnson in sy bedankingsbrief. Sy bedanking het gelei tot 'n massa-eksodus van ministers uit die Johnson-regering, wat 'n hoogtepunt bereik het met Johnson se bedanking.
Op 8 Julie 2022 het hy sy kandidatuur aangekondig om Johnson in die konserwatiewe partyleiersverkiesing te vervang. Op 20 Julie het hy die eerste keer onder konserwatiewe LP's gepeil.
Lachenalia carnosa
Die Namakwa- persviooltjie (Lachenalia carnosa) is 'n meerjarige blomdraende plant en geofiet en is deel van die fynbos en die Sukkulente Karoo. Die spesie is endemies aan die Noord-Kaap en die Wes-Kaap en kom in Namakwaland, vanaf Steinkopf tot by die suide van die Knersvlakte voor.
Helen Twelvetrees
Helen Twelvetrees (25 Desember 1908 – 13 Februarie 1958) was 'n Amerikaanse aktrise. Sy was bekend vir haar rolle in die rolprente Her Man (1930), The Painted Desert (1931), Millie (1931), en Young Bride (1932).
Fritz Rasp
Fritz Rasp (13 Mei 1891 – 30 November 1976) was 'n Duitse akteur. Hy was bekend vir sy rolle in die rolprente Metropolis (1927), The 3 Penny Opera (1931), Charley's Aunt (1934), en The Hound of the Baskervilles (1937).
Lachenalia comptonii
Lachenalia comptonii is 'n meerjarige blomdraende plant en geofiet en is deel van die fynbos en die Sukkulente Karoo. Die spesie is endemies aan die Noord-Kaap en die Wes-Kaap en kom ooswaarts vanaf Karoopoort, deur die suide van die Tankwa Karoo tot by die Roggeveld-eskarp, suidwes van Sutherland en Matjiesfontein, voor waar dit op die suidelike hellings groei.
Suregada procera
Die boskanariebessie (Suregada procera) is 'n boom wat tot 24 m groot word. Die boom is inheems in die Demokratiese Republiek die Kongo, Ethiopië, Kenia, KwaZulu-Natal, Limpopo, Malawi, Mosambiek, Mpumalanga, Soedan, Tanzanië, Uganda, Zambië en Zimbabwe.
Die boom se FSA-nommer is 339. .
Scott Grimes
Scott Grimes (gebore 9 Julie 1971) is 'n Amerikaanse akteur en komponis. Hy is bekend vir sy rolle in die rolprente Critters (1986), Mystery, Alaska (1999), en Robin Hood (2010), en in die televisiereeks American Dad! (2005).
Acalypha glabrata
Die bosvalsnetel (Acalypha glabrata) is 'n struik of klein boom wat tot 5 m groot word. In Suid-Afrika kom die spesie in Gauteng, KwaZulu-Natal, Limpopo, Mpumalanga en Noordwes voor. Buite Suid-Afrika is die spesie inheems in Angola, Botswana, Eswatini, Mosambiek en Zimbabwe.
Daar is twee subspesies:
Die boom se FSA-nommer is 335.1.
Swartbergtolbos
Die Swartbergtolbos (Leucadendron barkerae) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap, waar dit voorkom in die Bonteberg tot Witteberg, Swartberg, Waboomsberg en Koo by die Langeberg. Die struik word 2 m hoog en dra blomme van September tot Oktober.
In Engels staan dit as die Swartberg Conebush bekend.
Evangelie volgens Petrus
Die Evangelie volgens Petrus is 'n Nuwe Testamentiese apokriewe geskrif. In 200 n.C. het Serapion van Antiogië gehoor dat van sy gemeentelede die evangelie lees; hyself het dit nie geken nie. Hy het hulle toegelaat om dit te lees, maar later sy toestemming teruggetrek omrede van die Christene dosetiese neigings gehad het. Daarna was daar vir 'n lang tyd geen teken van so 'n evangelie nie totdat Franse argeoloë in 1886/'87 'n baie ou Christelike begraafplaas naby Akmin in Egipte opgegrawe het en daar in 'n monnik se graf 'n Griekse manuskrip gekry het met 'n stuk van die onbekende evangelie daarin. Daar is ook later klein stukkies tekste op die ashope van Oxyrhynchus in Egipte gekry.
Hierdie Evangelie is omstreeks 150 n.C. geskryf; die skrywer is onbekend. Dit is op 'n later stadium aan Petrus se naam gekoppel om gesag aan die boek te verhoog. Daar is ook onsekerheid waar die boek geskryf is; dit kan moontlik Sirië wees. Die gedeeltes van die boek oor Jesus se kruisiging en dood stem ooreen met dié van die vier Evangelies van die Bybel.
Jack Grinnage
Jack Grinnage (gebore 20 Januarie 1931) is 'n Amerikaanse akteur. Hy is bekend vir sy rolle in die rolprente Rebel Without a Cause (1955), Wolf Larsen (1958), en The Private Navy of Sgt. O'Farrell (1968), en in die televisiereeks Kolchak: The Night Stalker (1974).
Haliclona proxima
Haliclona proxima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Paul Emil Elliot Gelting
Paul Emil Elliot Gelting (30 Maart 1905 - 18 Februarie 1964) was 'n Deense ekoloog, plantkundige en lichenoloog. Hy was medeprofessor aan die Universiteit van Kopenhagen, en was besonder aktief in Groenland. Gelting het deelgeneem aan die driejaar-ekspedisie na Oos-Groenland in 1931-34 onder leiding van Lauge Koch, asook die 1938-39 ekspedisie na Noordoos-Groenland onder leiding van Eigil Knuth. Van 1946 tot 1954 was hy in bevel van die Arktiese Stasie Qeqertarsuaq, wat deur Morten Pedersen Porsild gestig is.
Die outeursafkorting Gelting word gebruik om Paul Gelting as die skrywer aan te dui wanneer 'n botaniese naam aangehaal word.
Liebesnächte in der Taiga
Liebesnächte in der Taiga (Engels: Love Nights in the Taiga) is 'n Wes-Duitse rillerfilm uit 1967 geregisseer deur Harald Philipp en met Thomas Hunter, Marie Versini en Stanislav Ledinek in die hoofrolle. Dit is ook bekend onder die alternatiewe titel van Code Name Kill.
Die film se stelle is ontwerp deur die kunsregisseur Robert Stratil. Dit is 'n verwerking van die 1966-roman met dieselfde titel deur Heinz G. Konsalik.
Opsomming
Op die hoogtepunt van die Koue Oorlog stuur die CIA 'n Russiessprekende Baltiese Duitser na die Sowjetunie vermom as 'n Switserse modejoernalis. Sy eintlike missie is om intelligensie te versamel op 'n missielbasis in Siberië wat tussen die taiga geleë is. Hy ontvang bystand van 'n Sowjet-vrou wat op hom verlief raak.
Humberston Wright
Humberston Wright (1885 – 1953) was 'n Engelse akteur en regisseur. Hy was bekend vir sy rolle in die rolprente The Rocks of Valpre (1919), The Island of Romance (1922), Fanny Hawthorne (1927), en Detective Lloyd (1932).
Opilia amentacea
Opilia amentacea is 'n rankplant wat inheems is in Afrika, Asië en Australië. In Afrika kom die spesie in Angola, Benin, Burkina Faso, Burundi, Demokratiese Republiek die Kongo, Ethiopië, Gaboen, Gambië, Ghana, Guinee, Guinee-Bissau, Ivoorkus, Kameroen, Kenia, Madagaskar, Malawi, Mali, Mosambiek, Nigerië, Rwanda, Senegal, Sentraal-Afrikaanse Republiek, Sierra Leone, Soedan, Sri Lanka, Tanzanië, Togo, Tsjad, Uganda, Zambië en Zimbabwe.
Huntley Wright
Huntley Wright (7 Augustus 1868 – 10 Julie 1941) was 'n Engelse akteur. Hy was bekend vir sy rolle in die rolprente Going Straight (1933) en Look Up and Laugh (1935).
Sabine Haudepin
Sabine Haudepin (gebore 19 Oktober 1955) is 'n Franse aktrise en skryfster. Sy is bekend vir haar rolle in die rolprente Jules and Jim (1962), Trap for the Assassin (1966), The Last Metro (1980), en Hotel America (1981).
Julia Pace Mitchell
Julia Pace Mitchell (gebore 14 September 1985) is 'n Amerikaanse aktrise en assistentregisseuse. Sy is bekend vir haar rolle in die rolprente Meet Bill (2007), Notorious (2009), en Faster (2010), en in die televisiereeks The Young and the Restless (1973).
Aspalathus sericea
Die geelkapelbos (Aspalathus sericea) is 'n plant wat hoort tot die genus Aspalathus. Die spesie is endemies aan die Wes-Kaap en vorm deel van die fynbos. Dit kom van Hopefield tot by Agulhas voor. Die spesie het 'n bietjie van sy habitat afgestaan op die Kaapse Vlakte en die Weskus aan gewasverbouing en ontwikkeling maar tans is die populasie getalle is stabiel.
Tempering (metallurgie)
Tempering is 'n proses van hittebehandeling, wat gebruik word om die taaiheid van yster-gebaseerde legerings te verhoog. Tempering word gewoonlik na verharding uitgevoer om van die oortollige hardheid te verminder, en word gedoen deur die metaal vir 'n sekere tydperk tot 'n sekere temperatuur onder die kritieke punt te verhit en dit dan in stil lug te laat afkoel. Die presiese temperatuur bepaal die mate van hardheid wat verwyder word, en hang af van beide die samestelling van die legering en van die gewenste eienskappe in die finale produk. Baie harde gereedskap word byvoorbeeld dikwels by lae temperature getemper, terwyl vere by baie hoër temperature getemper word.
Inleiding
Tempering is 'n warmtebehandelingstegniek wat toegepas word op ysterhoudende legerings, soos staal of gietyster,om groter taaiheid te verkry deur die hardheid van die legering te verlaag. Die vermindering in hardheid gee gewoonlik aanleiding tot 'n toename in rekbaarheid, waardeur die brosheid van die metaal verminder word. Tempering word meestal uitgevoer na blussing, wat vinnige afkoeling van die metaal behels om dit tot onder sy "laer kritieke temperatuur" af te koel. Tempering word bewerkstellig deur beheerde verhitting van die gebluste werkstuk tot 'n temperatuur laer as sy "laer kritieke temperatuur ". Dit word ook die laer transformasietemperatuur of laer haltepunt- (A1) temperatuur genoem: die temperatuur waarby die kristallyne fases van die legering, genaamd ferriet en sementiet, begin kombineer om 'n enkelfase vaste oplossing te vorm, wat bekend staan as austeniet. Verhitting bo hierdie temperatuur word vermy om nie die baie harde, geblusde mikrostruktuur, bekend as martensiet, te vernietig nie.
Akkurate beheer van tyd en temperatuur tydens die temperingproses is van die uiterste belang om die verlangde balans van fisiese eienskappe te bereik. Lae tempertemperature kan net die interne spanning verlig, wat brosheid verminder terwyl 'n meerderheid van die hardheid behou word. Hoër tempertemperature is geneig om 'n groter vermindering in die hardheid mee te bring, wat 'n mate van vloeisterkte en treksterkte prysgee vir 'n toename in elastisiteit en plastisiteit. In sommige lae-legeringsstale, wat ander elemente soos chroom en molibdeen bevat, kan tempering by lae temperature egter 'n toename in hardheid meebring, terwyl die hardheid by hoër temperature sal afneem. Baie staalsoorte met hoë konsentrasies van hierdie legeringselemente tree op soos presipitasie-verhardende legerings, wat die teengestelde effekte lewer onder die toestande wat in blus en tempering voorkom, en waarna verwys word as marverouderingstale.
In koolstofstaal verander tempering die grootte en verspreiding van karbiede in die martensiet, wat 'n mikrostruktuur vorm wat as "getemperde martensiet" bekend staan. Temper word ook op genormaliseerde staal en gietyster uitgevoer om rekbaarheid, bewerkbaarheid en slagsterkte te verhoog. Staal word gewoonlik eweredig getemper, genoem "deur-tempering", wat 'n byna eenvormige hardheid lewer, maar staal word soms oneweredig verhit, na verwys as "differensiële tempering", wat 'n variasie in hardheid veroorsaak.
Geskiedenis
Tempering is 'n antieke hittebehandelingstegniek. Die oudste bekende voorbeeld van getemperde martensiet is 'n pikbyl wat in Galilea gevind is en wat uit ongeveer 1200 tot 1100 vC dateer. Die tegniek is regdeur die antieke wêreld gebruik, van Asië tot Europa en Afrika. Baie verskillende metodes en verkoelingsvloeistowwe is vir afblusssing is gedurende antieke tye gebruik, van blus in urine of bloed tot metale soos kwik of lood, maar die proses van tempering het oor die eeue feitlik onveranderd gebly. Temper is dikwels verwar met blus en baie keer is die term gebruik om beide tegnieke te beskryf. In 1889 het sir William Chandler Roberts-Austen geskryf: "Daar is steeds soveel verwarring tussen die woorde "temper," "tempering," en "verharding," in die geskrifte van selfs vooraanstaande deskundiges, dat dit goed is om hierdie ou definisies noukeurig in gedagte te hou. Ek sal die woord tempering in dieselfde sin as versagting gebruik."
Terminologie
In metallurgie kom baie terme voor, wat baie spesifieke betekenisse binne die veld het, maar dalk taamlik vaag lyk as dit van buite beskou word. Terme soos "hardheid", "slagweerstand", "taaiheid" en "sterkte" kan baie verskillende bybetekenisse hê, wat dit soms moeilik maak om 'n spesifieke betekenis te onderskei. Sommige van die terme wat teëgekom word, en hul spesifieke definisies, is:
Koolstofstaal
Baie min metale reageer op hittebehandeling op dieselfde manier, of in dieselfde mate, as wat koolstofstaal doen, en koolstofstaal-hittebehandelingsgedrag kan radikaal verskil, afhangende van legeringselemente. Staal kan versag word tot 'n baie smeebare toestand deur uitgloeiing, of dit kan verhard word tot 'n toestand so hard en bros soos glas deur blus. In sy geharde toestand is staal egter gewoonlik heeltemal te bros, en het nie die breuktaaiheid om bruikbaar vir die meeste toepassings te wees nie. Tempering is 'n metode wat gebruik word om die hardheid te verminder, en sodoende die rekbaarheid van die geblusde staal te verhoog, om 'n mate van veerkragtigheid en smeebaarheid aan die metaal te verleen. Dit laat die metaal toe om te buig voordat dit breek. Afhangende van hoeveel humeur aan die staal verleen word, kan dit elasties buig (die staal keer terug na sy oorspronklike vorm sodra die las verwyder is), of dit kan plasties buig (die staal keer nie terug na sy oorspronklike vorm nie, wat permanente vervorming tot gevolg het ), voor breking. Tempering word gebruik om die meganiese eienskappe van die metaal presies te balanseer, soos skuifsterkte, vloeisterkte, hardheid, rekbaarheid en treksterkte, om enige aantal van 'n kombinasie van eienskappe te bereik, wat die staal nuttig maak vir 'n wye verskeidenheid toepassings. Gereedskap soos hamers en moersleutels vereis goeie weerstand teen skuur, slagweerstand en weerstand teen vervorming. Vere vereis nie soveel slytasieweerstand nie, maar moet elasties vervorm sonder om te breek. Motoronderdele is geneig om 'n bietjie minder sterk te wees, maar moet plasties vervorm voordat dit breek.
Behalwe in seldsame gevalle waar maksimum hardheid of slytasieweerstand nodig is, soos die ongetemperde staal wat vir fyle gebruik word, word gebluste staal byna altyd tot 'n mate getemper. Staal word egter soms uitgegloei deur 'n proses wat normalisering genoem word, wat die staal slegs gedeeltelik versag. Tempering word soms op genormaliseerde staal gebruik om dit verder te versag, wat die smeebaarheid en bewerkbaarheid verhoog vir makliker metaalbewerking. Tempering kan ook op gesweiste staal gebruik word om sommige van die spanning en oortollige hardheid wat in die hitte-geaffekteerde sone rondom die sweislas geskep word, te verlig.
Gebluste staal
Tempering word meestal uitgevoer op staal wat bo sy boonste kritieke (A3) temperatuur verhit is en dan vinnig afgekoel is, in 'n proses wat blus (ook afskrik) genoem word, met behulp van metodes soos om die warm staal in water, olie of geforseerde lug te dompel. Die gebluste staal, wat in of baie naby sy hardste moontlike toestand verkeer, word dan getemper om die hardheid inkrementeel te verminder tot op 'n punt waar dit meer geskik is vir die verlangde toepassing. Die hardheid van die gebluste staal hang af van beide afkoeltempo en van die samestelling van die legering. Staal met 'n hoë koolstofinhoud sal 'n baie harder toestand bereik as staal met 'n lae koolstofinhoud. Net so sal die tempering van hoëkoolstofstaal tot 'n sekere temperatuur staal lewer wat aansienlik harder is as lae-koolstofstaal wat by dieselfde temperatuur getemper word. Die hoeveelheid tyd wat die voorwep by die tempertemperatuur gehou word, het ook 'n effek. Tempering by 'n effens verhoogde temperatuur vir 'n korter tyd kan dieselfde effek hê as temper by 'n laer temperatuur vir 'n langer tyd. Tempertye wissel, afhangende van die koolstofinhoud, grootte en bedoelde toepassing van die staal, maar wissel gewoonlik van 'n paar minute tot 'n paar uur.
Die tempering van gebluste staal by baie lae temperature, tussen 66 and 148 C, sal gewoonlik nie veel effek hê nie, behalwe 'n effense verligting van 'n deel van van die interne spannings en 'n afname in brosheid. Tempering by hoër temperature, van 148 to 205 C, sal 'n effense vermindering in hardheid veroorsaak, maar sal hoofsaaklik baie van die interne spanning verlig. In sommige staalsoorte met 'n lae legeringsinhoud, getemper in die bereik van 260 and 340 C veroorsaak 'n afname in rekbaarheid en 'n toename in brosheid, en word na verwys as die "getemperde martensiet-brosheid" (TME) gebied. Behalwe in die geval van smedery, word hierdie reeks gewoonlik vermy. Staal wat meer sterkte as taaiheid vereis, soos gereedskapstaal, word gewoonlik nie bo 205 C getemper nie. In plaas daarvan word 'n variasie in hardheid gewoonlik verkry deur slegs die temperingstyd te verander. Wanneer verhoogde taaiheid verlang word ten koste van sterkte, kan hoër tempertemperature, van 370 to 540 C, gebruik word. Tempering by selfs hoër temperature, tussen 540 and 600 C, sal uitstekende taaiheid lewer, maar teen 'n ernstige vermindering in sterkte en hardheid. Op 600 C, kan die staal nog 'n stadium van brosheid ervaar, genaamd "temperverbrossing" (TE), wat plaasvind as die staal te lank binne die temperatuurstrek van temperverbrossing gehou word. Wanneer dit bo hierdie temperatuur verhit word, sal die staal gewoonlik nie vir 'n lang tyd daar gehou word nie, en vinnig afgekoel word om temperverbrossing te voorkom.